Държавен вестник, бр. 13, 2014 г., стр. 75

БРОЙ  13	
Д Ъ Р Ж А В Е Н  В Е С Т Н И К 	
СТР.  75  
(2) За осъществяване на дейността по ал. 1 
Бюрото в рамките на своята компетентност:
1. изисква информация от органите и 
структурите по чл. 13, 15 и 20 от Закона за 
специалните разузнавателни средства;
2. проверява редовността на водене на 
регистрите при органите и структурите по 
чл. 13, 15 и 20 от Закона за специалните 
разузнавателни средства за тяхната дейност 
по закона заедно със съхраняваните искания, 
разрешения и разпореждания по използването 
и прилагането на СРС, както и за съхранява­
нето и унищожаването на придобитата чрез 
тях информация;
3. дава задължителни указания, свързани 
с подобряване на режима на използване и 
прилагане на СРС, както и за съхраняване 
и унищожаване на придобитата чрез тях ин­
формация;
4. разработва образци на регистрите при 
органите и структурите по чл. 13, 15 и 20 от 
Закона за специалните разузнавателни сред­
ства за тяхната дейност по закона;
5. разработва правила за водене на регис­
трите по т. 4;
6. разработва правила за съхраняването 
на искания, разрешения и разпореждания по 
използването и прилагането на СРС;
7. уведомява прокуратурата и ръководители­
те на органите по чл. 13, 15 и 20 от Закона за 
специалните разузнавателни средства, когато 
установи данни за неправомерно използване 
и прилагане на СРС, съхраняване или унищо­
жаване на придобитата чрез тях информация;
8. сътрудничи със сродни чуждестранни 
и международни организации и институции.
(3) Бюрото систематизира и анализира 
информацията по ал. 2, т. 1 и 2.
(4) Бюрото уведомява служебно гражданите, 
когато спрямо тях са били прилагани непра­
вомерно СРС, освен в случаите по чл. 34ж, 
ал. 2 от Закона за специалните разузнавателни 
средства.
(5) Органите на изпълнителната и съдебна­
та власт, службите за сигурност и обществен 
ред, както и гражданите са длъжни да оказват 
съдействие на членовете на Бюрото и слу­
жителите му при осъществяване на техните 
правомощия по закон.
(6) При осъществяване на правомощията 
си членовете на Бюрото и служителите му 
се легитимират със служебна карта.
Чл. 9. Националното бюро приема с ре­
шение:
1. правилник по чл. 34б, ал. 8 от Закона за 
специалните разузнавателни средства;
2. образците и правилата по чл. 8, ал. 2, 
т. 4 – 6;
3. проект на годишен бюджет и проект за 
бюджетна прогноза;
4. други актове.
Чл. 10. Ежегодно до 30 април Националното 
бюро изготвя и приема доклад за дейността 
си по чл. 34б, ал. 7 от Закона за специалните 
разузнавателни средства и до 31 май го внася 
в Народното събрание.
Г л а в а  ч е т в ъ р т а
ОРГАНИЗАЦИЯ НА ДЕЙНОСТТА НА НА­
ЦИОНАЛНОТО БЮРО
Чл. 11. (1) Националното бюро обсъжда и 
решава въпросите от своята компетентност на 
закрити заседания. По решение на Бюрото в 
закрито заседание могат да участват служи­
тели от администрацията му и външни лица.
(2) По решение на Бюрото отделни засе­
дания могат да бъдат открити.
Чл. 12. (1) Заседанията на Националното 
бюро са редовни и извънредни.
(2) Бюрото заседава редовно най-малко 
веднъж седмично по предварително оповестен 
дневен ред.
(3) Заседанията се свикват от председателя 
и се провеждат, ако на тях присъстват най-
малко трима от членовете на Бюрото.
(4) Заседания могат да бъдат свиквани 
и по писмено искане на най-малко трима 
от членовете на Бюрото, които предлагат и 
проект на дневен ред.
Чл. 13. (1) Проектът на дневния ред се 
изготвя и предоставя заедно с необходимите 
материали на членовете на Националното 
бюро не по-малко от два работни дни преди 
заседанието.
(2) По предложение на всеки член на Бю­
рото в дневния ред могат да бъдат включвани 
и допълнителни точки.
(3) Проектът на дневния ред се гласува 
от членовете при откриване на заседанието.
Чл. 14. Заседанията се ръководят от пред­
седателя, а в случай на негово отсъствие – от 
заместник-председателя или от определен 
със заповед на председателя член на Бюрото.
Чл. 15. Отсъствие на член на Националното 
бюро от заседание, свикано по реда на чл. 12, 
е допустимо само в случай, че:
1. е в служебна командировка;
2. е в законоустановен отпуск;
3. са налице други обективни причини, за 
които председателят е уведомен.
Чл. 16. (1) Националото бюро приема 
решения.
(2) Решенията се приемат с явно поименно 
гласуване и с мнозинство най-малко трима 
от членовете на Бюрото.
(3) Гласуването се изразява със „ЗА“ или 
„ПРОТИВ“.
Чл. 17. (1) За всяко заседание на Наци­
оналното бюро се изготвя протокол, който 
се подписва от членовете, присъствали на 
заседанието, и от протоколиста.